રૂપિયા બે લાખ સુધીની ડિપોઝિટ પણ તપાસના દાયરામાં જેમણે બેન્કમાં રૂ.બે લાખ સુધીની ડિપોઝિટ જમા કરાવી છે તેમની પણ ઇન્કમટેકસ દ્વારા સ્કૂટિની કરવામાં આવશે. સરકાર દ્વારા હાથ ધરવામાં આવનાર કાળાં નાણાં વિરોધી અભિયાનના બીજા તબક્કામાં રૂ.બે લાખ સુધીની રકમ જમા કરાવનાર લોકોના બેન્ક ખાતાંની ઇન્કમટેકસ દ્વારા સ્કૂટિની કરવામાં આવશે. કારણ કે કેટલાક લોકોએ રૂ.બે બે લાખ સુધીની રકમ પોતાના ખાતામાં વારંવાર અલગ અલગ રીતે જમા કરાવીને અથવા તો અલગ અલગ ખાતાઓમાં બે બે લાખ સુધીની રકમ જમા કરાવીને કાળાં નાણાંની તપાસના દાયરામાંથી છટકવાનો પ્રયાસ કર્યો છે.